Diari Oficial de la Generalitat Valenciana


Sumari del DOGV 3286, del 15-07-1998 (1998/5714)

ORDRE de 30 de juny de 1998, de la Conselleria d’Economia, Hisenda i Administració Pública, per la qual es deleguen les competències en el conseller d’Obres Públiques, Urbanisme i Transports.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3286

Data del DOGV
:   15-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5714


Data del document
:   30-06-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Anàlisi jurídica

ORDRE de 30 de juny de 1998, de la Conselleria d'Economia, Hisenda i Administració Pública, per la qual es deleguen les competències en el conseller d'Obres Públiques, Urbanisme i Transports. [1998/X5714]
  
El Pla General d'Ordenació Urbana de Calp, revisat amb data de 29 de setembre de 1998, i el Pla Parcial aprovat amb data 29 d'octubre de 1976, qualificaven els terrenys situats en la vessant del penyal d'Ifach, inclosos en la unitat d'actuació núm. 3 del Pla Parcial núm. 2 de Calp, amb sòl urbà.
  
Per resolució del conseller d'Obres Públiques, Urbanisme i Transport de data 11 d'abril de 1995, publicada en el Diari Oficial de la Generalitat Valenciana núm. 2.567 d'11 d'agost, s'aprovà definitivament la revisió del Pla General d'Ordenació Urbana de Calp, en el qual es requalificaven els assenyalats terrenys com sòl no urbanitzable d'especial protecció paisatgística i mediambiental.
  
Com a conseqüència de la assenyalada modificació del planejament, diversos propietaris afectats per aquesta sol·licitaren a la Generalitat Valenciana indemnització per la pèrdua de l'aprofitament urbanístic patrimonialitzat o l'adquisició dels terrenys de la seua propietat afectats per la modificació urbanística.
  
La Conselleria d'Obres Públiques, Urbanisme i Transports tramita expedient tendent a la formalització d'un conveni per a l'adquisició, per la Generalitat Valenciana, de terrenys inclosos en la unitat d'actuació núm. 3 del Pla Parcial núm. 2 de Calp, amb desistiment dels seus propietaris al recurs contenciós administratiu interposat per aquests contra la resolució de la Conselleria d'Obres Públiques, Urbanisme i Transports de data 11 d'abril de 1995, i renúncia a qualsevol indemnització.
  
Vist que, segons el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, l'adquisició a títol onerós d'immobles és competència d'aquesta Conselleria d'Economia, Hisenda i Administració Pública.
  
Vist el que estableix l'article 13 de la Llei 30/1992, de 26 de novembre, de règim jurídic de les Administracions Públiques i del Procediment Administratiu Comú,
  
ORDENE
  
Primer
  
Delegar en el conseller d'Obres Públiques, Urbanisme i Transports la competència per a adquirir, a títol onerós, els terrenys situats en la unitat d'actuació núm. 3 del Pla Parcial núm. 2 de Calp, afectats per la modificació de planejament que qualifica els terrenys com sòl no urbanitzable d'especial protecció paisatgística i mediambiental, la present delegació abasta la facultat de formalitzar les adquisicions en escriptura pública.
  
Segon
  
En totes les resolucions que s'adopten en virtut de la present delegació es farà constar expressament aquesta circumstància, d'acord amb el que estableix l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer
  
La delegació que es disposa en la present ordre no serà obstacle perquè l'òrgan delegant puga advocar el coneixement i resolució de tots aquells assumptes que considere oportuns, així mateix, podrà revocar-la en qualsevol moment, de conformitat amb el que estableix l'article de la Llei 5/1983, de 30 de desembre, del Govern Valencià, i l'article 13.6 de l'esmentada Llei 30/1992.
  
València, 30 de juny de 1998
  
El conseller d'Economia, Hisenda i Administració Pública,